Justin Jefferson satte rekorden for flest kamper med 100+ mottatte yards i en spillers tre første sesonger, med 20. Han delte tidligere rekorden på 19 med Odell Beckham Jr. og Randy Moss. Jefferson satte også rekorden for flest kamper med 150 yards i en spillers tre første sesonger med syv. Han delte tidligere rekorden på seks med Moss og Lance Alworth. Jefferson tangerte også rekorden for kjappeste spiller til å nå 4 000 mottatte yards etter 42 kamper. Han deler rekorden med Beckham og Alworth. Patrick Mahomes satte rekorden for flest touchdownpasninger i en spillers 75 første kamper i Super Bowl-æraen med 176. Den gamle rekorden på 173 ble satt av Dan Marino. Mahomes satte rekorden etter 72 kampstarter. Justin Fields ble den første spilleren til å ha flere touchdowns på løp og fra pasninger samt 100+ yards på løp i samme kamp. Fields satte også en rekord i Super Bowl-æraen for flest yards på løp av en quarterback over fem kamper med 555. Med en seier i Allianz Arena i Tyskland ble Tom Brady den første quarterbacken til å vinne en NFL-kamp i tre andre land enn USA.